ดึกอาทิตย์นี้ปิดอุโมงค์แยกรัชโยธิน ตี 1 ถึงตี 4 ครึ่งซ่อมอุปกรณ์ไฟฟ้าแสงสว่าง
ให้วิ่งถนนพื้นราบแทน,การรถไฟฟ้าขนส่งมวลชนแห่งประเทศไทย (รฟม.) แจ้งว่า บมจ. อิตาเลียนไทย ดีเวล๊อปเมนต์ ฯ ผู้รับจ้างก่อสร้างงานโยธา โครงการรถไฟฟ้าสายสีเขียว (เหนือ) ช่วงหมอชิต-สะพานใหม่-คูคต สัญญาที่ 1 จะดำเนินการบำรุงรักษาอุปกรณ์ระบบไฟฟ้าแสงสว่างภายในอุโมงค์ จึงมีความจำเป็นต้องปิดเบี่ยงช่องทางจราจรบนถนนรัชดาภิเษก บริเวณอุโมงค์ทางลอดแยกรัชโยธิน ทั้งฝั่งขาเข้าและฝั่งขาออก โดยให้รถที่ใช้ทางลอดแยกรัชโยธินไปใช้เส้นทางผ่านแยกรัชโยธิน ในวันที่ 13 ต.ค.62 เวลา 01.00-04.30 น.,ทั้งนี้ การเบี่ยงการจราจรเพื่อดำเนินการบำรุงรักษาอุปกรณ์ระบบไฟฟ้าแสงสว่าง อาจทำให้ผู้ใช้เส้นทางไม่ได้รับความสะดวกในการเดินทางและอาจจะมีเสียงดังรบกวนในวันเวลาดังกล่าว ดังนั้น หากไม่มีความจำเป็น โปรดหลีกเลี่ยงเส้นทางดังกล่าว และ รฟม.ต้องขออภัยมา ณ โอกาสนี้ โดยผู้ใช้เส้นทางสามารถสอบถามรายละเอียดการเบี่ยงจราจรได้ที่หมายเลข 0-2115-6000 และติดตามข้อมูลโครงการฯ ได้ที่เว็บไซต์ ,www.mrta-greenlinenorth.com, ,กองสื่อสารองค์กร สำนักผู้ว่าการ รฟม.แจ้งว่า เมื่อวันที่ 10 ต.ค.62 ที่ผ่านมา นายกิตติ เอกวัลลภ รักษาการผู้อำนวยการฝ่ายบริหารงานก่อสร้าง 2 รฟม. ในฐานะรองผู้อำนวยการโครงการ ด้านบริหารงานก่อสร้าง โครงการรถไฟฟ้าสายสีเขียว ช่วงหมอชิต-สะพานใหม่-คูคต พร้อมด้วยผู้แทนกลุ่มบริษัทที่ปรึกษาควบคุมโครงการ PCGRN มอบกรวยจราจร จำนวน 470 อัน ให้แก่ พลอากาศตรีธรรมนาย สุขแสง ผู้บังคับทหารอากาศดอนเมือง ณ สำนักงานผู้บังคับทหารอากาศดอนเมือง เพื่อนำไปมอบให้แก่กรมทหารสารวัตรทหารอากาศ สำหรับใช้อำนวยความสะดวกในการเดินทางของผู้นำอาเซียนในการประชุมสุดยอดผู้นำอาเซียน ครั้งที่ 35 ซึ่งจะจัดขึ้นระหว่างวันที่ 31 ต.ค.-4 พ.ย.62 และเพื่อสนับสนุนการปฏิบัติงานจราจรในเขตพื้นที่สนามบินกองทัพอากาศต่อไป.
จึงมีความจำเป็นต้องปิดเบี่ยงช่องทางจราจรบนถนนรัชดาภิเษก บริเวณอุโมงค์ทางลอดแยกรัชโยธิน ทั้งฝั่งขาเข้าและฝั่งขาออก
อุโมงค์ทางลอดแยกรัชโยธิน,เบี่ยงจราจร,ถนนรัชดาภิเษก,อิตาเลียนไทย,รถไฟฟ้าสายสีเขียว,หมอชิต-สะพานใหม่-คูคต,กิตติ เอกวัลลภ,ข่าวทั่วไป